**AGENȚIA PENTRU PROTECȚIA MEDIULUI BRAȘOV**

**DECIZIA ETAPEI DE ÎNCADRARE**

**Proiect**

Ca urmare a solicitării de emitere a acordului de mediu, depuse de **S.C. CIDO WORK SRL,** cu sediul în comuna Beclean, extravilan, înregistrată la APM Brașov cu nr. 16323 din 07.12.2023, în baza:

* **Legii nr. 292/2018** privind evaluarea impactului anumitor proiecte publice și private asupra mediului;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobata cu modificǎri și completǎri prin Legea nr. 49/2011, cu modificarile si completarile ulterioare;

și ca urmare a completării documentației cu nr. 70 din 20.03.2024, nr. 5413 din 18.04.2024, nr. 6693 din 21.05.2024, nr............, autoritatea competentă pentru protecţia mediului **decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 15.05.2024, că proiectul **„EXPLOATARE RESURSE MINERALE (NISIP ȘI PIETRIȘ) - ÎN TERASĂ CU REFACEREA SOLULUI VEGETAL DIN EXCAVAȚIE – LUCRĂRI PROVIZORII”,** comuna Recea extravilan, amplasament identificat prin extras CF nr. 105709 Recea, nr. cad.105709, conform Certificatului de Urbanism nr. 425 din 31.07.2023, emis de Consiliul Județean Brașov, ***nu se supune evaluarii impactului asupra mediului, nu se supune evaluarii adecvate si nu se supune evaluarii impactului asupra corpurilor de apa.***

Justificarea prezentei decizii:

**I. Motivele pe baza carora s-a stabilit necesitatea neefectuarii evaluarii impactului asupra mediului sunt următoarele:**

1. proiectul se încadreaza în prevederile Legii nr. 292/2018, privind evaluarea impactului anumitor proiecte publice si private asupra mediului, Anexa 2, pct. 2, lit. a) cariere, exploatări miniere de suprafața si de extracție a turbei, altele decat cele prevăzute in anexa nr. 1;
2. titularul și APM Brașov au mediatizat în presa locală cât și pe pagina web atât depunerea solicitării acordului cât și decizia etapei de încadrare;
3. lipsa observațiilor din partea publicului interesat;
4. în urma analizarii criteriilor de selectie pentru stabilirea necesitatii efectuarii evaluarii impactului asupra mediului, prevăzute în Anexa 3 din Legea nr. 292/2018, s-a constatat ca proiectul analizat nu este susceptibil de a avea impact semnificativ asupra mediului, din următoarele considerente:

***1. Caracteristicile proiectului:***

***a) dimensiunea și conceptia întregului proiect****:*

S.C. CIDO WORK S.R.L. dorește să realizeze o balastieră dezvoltată pe o singură treptă, în vederea extragerii nisipului și pietrișului din terasa mal drept a pârâului Netot, cu refacerea păturii de sol vegetal din excavație.

Perimetrul de exploatare ”LUȚA SUD”, ce cuprinde în limitele sale resursa pentru care se va solicita permis de exploatare, este situat în bazinul hidrografic al râului Olt, pârâul Netot, cod bazinal hidrografic VIII. 1.93 00 00 00, în terasa de pe malul drept al pârâului Netot la 50 m Est de râu, în vederea exploatării agregatelor minerale din terasă cu 1 m desupra nivelului hidrostatic.

Conform contractului de comodat imobiliar nr. 1/29.11.2023, proprietarii privați Cismaş Dorin–Ioan și Cismaş Alina (acționari ai S.C. CIDO WORK S.R.L.) în calitate de comodanți, transmit cu titlu gratuit către comodatara S.C. CIDO WORK S.R.L. dreptul de folosință pe o perioada de 15 ani a terenului inscris în extrasul CF nr. 105709, nr. cad. 105709, a suprafeței de 98700,00 mp.

Pentru realizarea lucrărilor de exploatare agregate minerale, societatea a obținut Certificatul de Urbanism nr. 425 din 31.07.2023, emis de Consiliul Județean Brașov și aviz nr. 36 din 22.01.2024 emis de ANRM CIT Brașov.

Perimetrul se află la cca. 5.2 km de la intersecția drumului DN1 cu DJ109 Beclean-Voivodeni și la la 7,5 km SV de intrarea în orașul Făgăraş dinspre Beclean.

Exploatarea nisipului și pietrișului cu refacerea stratului de sol vegetal din excavație este situată pe malul drept a pârâului Netot, la cca. 50 m E de acesta, la cca. 5,9 km amonte de confluența pârâului Netot cu râul Olt din acumularea Voila, la cca. 5,2 km NV de localitatea Recea, la cca. 1,2 km S de satul Luţa și la cca. 1,6 km SV de satul Ludişor.

Perimetrul de exploatare are o suprafață de 92594,00 mp (0,093 kmp), cota minimă fiind cota +465.80 m cu 1 metru deasupra nivelului hidrostatic. Vatra va avea o pantă cu cădere către N de cca. 10, cu cote de la 465,80 m la 469,53 m.

În apropierea obiectivului se situează următoarele localități:

- la cca.6,5 km SE – comuna Recea;

- la cca. 1,2 km N - satul Luța;

- la cca. 1,6 km SV - satul Ludişor.

Vecinătățile imediate ale obiectivului sunt:

- la nord - terenuri agricole şi drum de exploatare agricol;

- la sud – teren agricol şi drum de exploatare;

- la vest - zona de protecție a râului Netot;

- la est - teren agricol.

Accesul se face din DN1 la intrarea dinspre Sibiu în comuna Beclean, către S pe DJ109 până la ieșirea din satul Luța, de unde se face către S pe malul drept al pârâului Netot, un drum de exploatare agricolă de cca. 1,5 km ce ajunge în zona perimtrului. Drumul de exploatare va fi balast și compactat în faza inițială a balastierei, cu o lățime de 4 m și face legatura între balastieră și DJ109, pe o lungime de 1500 m .

Perimetrul se afla la cca. 5,2 km de la intersecția DN1 cu DJ109 Beclean – Voivodeni și la 7,5 km SV de intrarea în municipiul Făgăraş dinspre Beclean.

Metoda de exploatare a zacamantului este: ***„exploatarea mecanică cu transportul rocilor sterile la depozite temporare exterioare fronturilor active de lucru”.***

Varianta de bază care se aplică zăcământului de nisip şi pietriş este ***„*balastieră cu extragerea treptelor în ordine descendentă, cu exploatarea feliilor în** **fâșii orizontale de 8-10 m lățime cu excavatoare cu lingură inversă și depunerea temporară a solului vegetal și a argilei pe pilieri și pe halda, cu utilizarea lui postînchidere pentru refacerea păturii de sol vegetal din excavație”.**

Societatea dorește să realizeze o balastieră dezvoltata pe o singura treaptă, în vederea extragerii nisipului și pietrișului care vor fi prelucrate în stația de sortare-spălare a societății care va fi amplasata la cca. 4,2 km N de perimetru, lângă stația de betoane a investitorului și vor fi utilizate la prepararea betoanelor de diferite mărci sau la lucrări de construcții industriale, civile și terasamente de drumuri.

În vederea exploatării agregatelor minerale va exista un singur perimetru de exploatare, orientat pe direcția N-S, având formă dreptunghiulară cu următoarele dimensiuni: lungimea medie 457 m, lățimea medie 316 m și o suprafață de 9,3 ha.

Exploatarea se va face într-o singură treptă de exploatare, în fâşii orientate E-V paralele cu limita sudică a perimetrului adiacent. Lungimea acestor fâşii va fi de maxim 316 m, lățimea de cca. 5-10 m şi grosimea medie de 2,8 m. Materialul excavat va fi încărcat în autobasculante de mare capacitate şi transportat la beneficiari interni sau externi firmei.

Caracteristicile viitoarei exploatari a agregatelor naturale (nisip, pietriș) din perimetrul de exploatare “LUTA SUD” sunt următoarele:

|  |  |
| --- | --- |
| **Specificaţie** | **”LUȚA SUD”** |
| Lungime maximă | 457 m |
| Lungime minimă | 244 m |
| Latimea medie | 316 m |
| Suprafaţă proprietate | 98700 mp |
| Suprafaţă perimetru exploatare | 92594 mp |
| Suprafaţă vetrei excavației la final | 79351 mp |
| Adâncimea medie a excavației | 4,30 m |
| Înclinare taluzuri finale | 1:2 |
| Cotele suprafeței terenului între | +468.45m - +474.65 m |
| Cotele nivelului hidrostatic între: | +464.74m - +468.53 m |
| Cota vetrei este cu 1,00 m deasupra NH între: | +465.80m - +469.53 m |
| Cota minima a excavației | +465.80 m |
| Volumul total de resursă | 207700 mc |
| Volumul de copertă total, din care: | 138000 mc |
| Volum argilă nisipoasă posibil produs rezidual minier | 101000 mc |
| Volum sol vegetal | 37000 mc |
| Suprafață depozite temporare sol vegetal și argilă nispoasă - suprafață pilieri | 6106 mp |
| Înălțimea maximă a depozitului de sol | 6 m |
| Înălțime maximă a depozitelor de argilă nisipoasă dacă se valorifică 50 % din volumul total ca produs rezidual minier  (S= 4500 mp ) | 8-10 m |
| Suprafaț halda de argilă | 4500 mp |
| Pilier la râul Netot minim | 50 m |
| Pilieri la vecinatăți în S | 5 m |
| Pilieri la drumul de acces | 3 m |
| Pilieri la vecinatăți în E | 2 m |

Tehnologia de lucru constă în îndepărtarea copertei constituită din sol vegetal și argilă nisipoasă, situată în coperişul nisipurilor şi pietrişurilor, cu o grosime medie estimată în această zonă la cca 1,50 m. Îndepărtarea copertei se va executa până la atingerea pachetului de roci utile în aşa fel încât să se evite pe cât posibil impurificarea şi contaminarea nisipurilor și pietrișurilor, iar solul vegetal se depune separat de argilă.

Centralizator resursă, coperta și produs rezidual minier valorificabil estimat:

|  |  |  |
| --- | --- | --- |
| **Specificație** | **UM** | **Volum** |
| Nisip și pietriș | mc | **207700** |
| Coperta (sol + argilă), din care: | mc | **138000** |
| Sol vegetal | mc | **37000** |
| Argilă nisipoasă | mc | **101000** |
| Argilă nisipoasă ce poate fi valorificată ca produs rezidual minier, estimam cca. 50 % din volumul total | mc | **60000** |

Metoda de exploatare a zăcământului este: ***„exploatarea mecanică cu transportul rocilor sterile la depozite temporare exterioare fronturilor active de lucru”.***

Varianta de bază care se aplică zăcământului de nisip şi pietriş este:

***„*balastieră cu extragerea treptelor în ordine descendentă, cu exploatarea feliilor în fâșii transversale de 8–10 m lățime cu excavatoare cu lingura inversă și depunerea temporară a solului vegetal și a argilei pe pilieri și pe halda, cu utilizarea lui postînchidere pentru refacerea păturii de sol vegetal din excavație”.**

Solul vegetal se va depozita pe pilieri iar argila nisipoasă o parte se va depozita pe halda şi o parte se va valorifica.

Capacitatea de producţie a balastierei ”LUȚA SUD” este de maxim 207700 mc/an și a fost stabilită în funcţie de posibilităţile oferite de zăcământ, de dotarea tehnică preconizată, de capacitatea de valorificare a agentului economic pentru produsele rezultate din balastieră și de suprafața comodatată.

Direcția de exploatare este de la S spre N în retragere în cadrul feliei și de la E la V pe fâșiile de exploatare în retragere.

Pentru efectuarea lucrărilor de exploatare se vor utiliza următoarele utilaje specifice exploatării în balastiere:

- excavator tip CATERPILLAR 330 pe șenile, cu cupă inversă, cu capacitatea de 1,6 mc – 2 buc;

- încărcător Fiat Hitachi, cu capacitatea de 4,1 mc – 1 buc doar daca este cazul;

- autobasculante tip 8x4 de 28 tone - 6 buc.

- se va închiria un buldozer pentru descopertă (daca este cazul).

Tipul şi numǎrul utilajelor folosite se pot modifica/adapta pe parcursul exploatǎrii, după caz și după ritmul impus de beneficiarii produselor.

Solul vegetal şi argila nisipoasă se vor depune temporar pe pilierii la vecinatăți, respectiv pe halda din partea de N, iar dupa executarea primei etape de decopertare și exploatare, pe taluzele realizate. Volumul de sol vegetal şi argilă nisipoasă ce se va decoperta este de 138.000 mc.

**Determinarea volumului de nisip și pietriș:**

|  |  |  |  |  |  |
| --- | --- | --- | --- | --- | --- |
| **Bloc** | **Secțiune** | **Distanța dintre secțiuni** | **Resurse geologice identificate** | | |
| **Suprafața verticală** | **Suprafața medie** | **Volum** |
| **m** | **mp** | **mp** | **mc** |
| 1 |  | 15,2 |  |  | 2.029 |
| 1-1 ' | 267 |
| 2 | 1-1 ' | 129,5 | 267 | 269 | 34.771 |
| 2-2' | 270 |
| 3 |  | 48,9 |  |  | 22.592 |
| 3-3' | 924 |
| 4 | 3-3' | 161 | 924 | 835 | 134.514 |
| 4-4' | 750 |
| 5 | 4-4' | 36,9 | 750 |  | 13.838 |
|  |  |
| **Total** | | |  |  | **207.743** |
| **Valori rotunjite** | | |  |  | **207.700** |

**Lucrări de deschidere**

Cuprind ansamblul lucrãrilor de realizare a accesului la perimetrul de exploatare și la frontul de lucru, în cazul de faţã fiind nevoie de lucrãri de consolidare cu materialul din exploatare a drumurilor existente. Drumurile de acces în fronturile de lucru au gabaritul de 4-7 m și o pantă maximă de 12 %. Toate drumurile se vor balasta cu un strat de balast de cel puțin 30 cm grosime după care se compactează cu un cilindru compactor vibrant.

Având ăn vedere poziționarea zăcământului (în terasă), compoziția petrografica a acestuia (agregatele minerale au potențial mare de drenare pe cale gravitațională a apelor din precipitații), precum și panta pe care o are în mod natural terenul nu este necesară construirea unui sistem de canalizare și evacuare a apelor pluviale deoarece acestea vor străbate mediul poros permeabil din vatra balastierei ajungând în acvifer.

**Lucrări de pregătire**

Lucrările de pregatire vor consta din îndepărtarea copertei constituită din sol vegetal şi a argilei nisipoase ce are o grosime medie de cca 1,50 m. Îndepartarea copertei se face cu ajutorul unui buldozer si/sau un excavator, solul se va depune pe pilieri iar o parte din argila nisipoasa se depune pe halda situata in partea de NE a perimetrului (diferența de 60000 mc argilă nisipoasă se va valorifica ca Produs Rezidual Minier). Aceste materiale depuse pe pilieri sau pe haldă vor constitui materialul necesar pentru ecologizarea/refacerea păturii de sol vegetal din excavație.

Volumul estimat al copertei care se va îndeparta în perioada de exploatare este de cca. 138000 mc.

Elementele geometrice ale treptei de descopertă sunt:

* înălţime = max. 1,50 m;
* unghi de taluz = max. 45°;
* lăţime bermă de lucru = 10 m.

**Calculul volumului de copertă sol vegetal**

|  |  |  |  |  |  |
| --- | --- | --- | --- | --- | --- |
| **Bloc** | **Secţiune** | **Distanţa dintre secţiuni** | **Copertă sol vegetal** | | |
| **(m)** | **Suprafaţa orizontala** | **Suprafaţa medie** | **Volum resurse** |
|  | **(mp)** | **(mp)** | **(mc)** |
| B1 COPERTA SOL VEGETAL | S1 | 0,4 | 92594 | 92.421 | 36.968 |
| S2 | 92248 |
| **Total** | | |  | | **36.968** |
| **Valori rotunjite** | | |  |  | **37.000** |

**Calculul volumului de copertă argilă nisipoasă**

|  |  |  |  |  |  |
| --- | --- | --- | --- | --- | --- |
| **Bloc** | **Secţiune** | **Distanţa dintre secţiuni** | **Coperta argilă nisipoasă ( PRM )** | | |
| **(m)** | **Suprafaţa orizontala** | **Suprafaţa medie** | **Volum resurse** |
|  | **(mp)** | **(mp)** | **(mc)** |
| B1 PRM (argilă nisipoasă) | S1 | 1,1 | 92248 | 91.776 | 100.954 |
| S2 | 91304 |
| **Total** | | |  | | **100.954** |
| **Valori rotunjite** | | |  |  | **101.000** |

**Lucrări de exploatare, transport şi prelucrare**

Având în vedere gradul de coeziune al resurselor nu este necesară efectuarea de lucrări de perforare împușcare pentru extragerea acestora.

Extracţia nisipului şi pietrişului din perimetrul ”LUȚA SUD” se va face cu ajutorul mai multor excavatoare. Exploatarea se va face într-o singură treptă de exploatare, în fâşii orientate E-V paralele cu limita sudică a perimetrului adiacent. Lungimea acestor fâşii va fi de maxim 316 m, lățimea de cca. 5-10m şi grosimea medie de 2,8 m. Materialul excavat va fi încărcat în autobasculante de mare capacitate şi transportat la beneficiari interni sau externi firmei.

Caracteristicile geologo-miniere în care se prezintã rezervele de nisip si pietris permit aplicarea eficientã a „exploatãrii la zi” prin lucrãri convenţionale, specifice balastierelor de agregate amplasate in terasele râurilor.

**„Metoda de exploatare mecanica cu transportul rocilor sterile la depozite temporare exterioare fronturilor active de lucru”.**

Extragerea (derocarea) resursei (a rocii utile) se va realiza prin derocare mecanică cu excavatorul.

Elementele geometrice ale treptei de exploatare  sunt:

* Înălțime medie 2,8 m;
* Unghi de taluz in lucru 450  (panta de 1 :1);
* Lungime 316 m;

Solul vegetal se va depozita pe pilieri iar argila nisipoasă o parte se va depozita pe halda şi o parte se va valorifica.

**Încărcarea*:***materialul extras va fi încărcat de către excavator, din roca vie în cazul copertei și a agregatelor, direct în autobasculante prevăzute cu bene etanșe, fiind transportat la stația de sortare-spălare care va fi amplasata la cca. 4,2 km N de perimetru, lângă stația de betoane a investitorului.

**Transportu*l*** materialului excavat din perimetrul de exploatare la stația de sortare-spălare se realizeaza cu autobasculante de 28 tone, acestea nu poluează aerul peste limitele legale admise de normativele in vigoare și nici nu strabat nici o localitate.

**Haldarea materialului steril:**

Din balastiera vor rezulta sterile, solul vegetal și argila nisipoasă care se depozitează temporar, până la execuția lucrărilor de refacere a mediului sau până la valorificare ca PRM (argilă nisipoasă).

Solul vegetal şi argila nisipoasă se va depune temporar pe pilierii la vecinatăți, respectiv pe

halda din partea de N, iar după executarea primei etape de decopertare și exploatare, pe taluzele realizate. Volumul de sol vegetal şi argilă nisipoasă ce se va decoperta este de 138.000 mc.

Solul vegetal va ocupa o suprafață maximă de 6106 mp, din zona pilierilor, cu o înălțime maximă de 7 m, taluze la unghi de 450, capacitate maximă 37000 mc, probabil că o parte din solul vegetal se va depune pe zona deja exploatată .

Halda de argilă nisipoasă are o suprafață de 4500 mp, o înălțime maximă de 10 m și unghiuri de taluz de 450, capacitatea maximă de depozitare este de 41000 mc, dar se poate depune și pe zonele deja exploatate, pentru refacerea unghiului de taluz sau a substratului vegetal, împreuna cu solul. Se vor valorifica cca. 60000 mc de argilă nisipoasă ca produs minier rezidual.

Având în vedere poziționarea zăcăâantului (în terasă), compoziția petrografică a acestuia (agregatele minerale au potențial mare de drenare pe cale gravitațională a apelor din precipitații), precum și panta pe care o are în mod natural terenul, nu este necesară construirea unui sistem de canalizare și evacuare a apelor pluviale deoarece acestea vor străbate mediul poros permeabil din vatra balastierei ajungând în acvifer.

**Protecţia zãcãmântului**

Măsurile de protecţie a zăcământului se referă la asigurarea conservării resurselor împotriva alunecărilor de teren, ocupării cu lucrări, construcţii, instalaţii care să blocheze temporar sau definitiv resursele.

Principalele măsuri pentru protecţia zăcământului sunt:

- marcarea perimetrului de exploatare instituit prin bornare;

- exploatarea se va realiza conform tehnologiei prezentate anterior;

- excavarea se va realiza pe suprafaţa perimetrului de exploatare temporară aprobat prin permis, evitându-se formarea de gropi sau praguri;

- controlul permanent şi respectarea dimensiunilor geometrice ale treptei de exploatare;

- asigurarea unei evidenţe stricte a volumelor de resurse extrase prin masuratori topografice trimestriale.

Pentru protejarea zonelor învecinate exploatării se vor păstra următorii pilieri de siguranță:

- pilier de protecție în interiorul proprietății de 2 m la terenurile vecine în partea de E;

- pilier de protecție în interiorul proprietății de 3 m la drumul de acces din partea de V și de N;

- pilier de protecție în interiorul proprietății de 5 m în partea de S;

- adâncime de exploatare maximă de 4,2 m față de cota medie a suprafeței terenului, cu 1 m deasupra nivelului hidrostatic ;

- panta treptei în exploatare de până la 1:1 ( 450 );

- unghiul taluzului general ambleat de 260;

- pilier la albia minoră a pârâului Netot de minim 50 m.

**Prelucrarea substanței minerale utile extrase**

Activitatea de exploatare a nisipului și pietrișului din perimetrul “LUȚA SUD” prevede valorificarea resursei extrase, nisip și pietriș în stare brută. Materialul extras va fi încărcat de către excavator, din roca vie în cazul copertei și a agregatelor, direct în autobasculante prevazute cu bene etanșe, fiind transportat la viitoarea stație de sortare-spălare a societății amplasată în incinta stației de betoane a firmei de la Beclean.

**Închiderea lucrărilor**

Lucrările de închidere vor consta în:

* retragerea și redistribuirea echipamentelor și a utilajelor;
* realizare lucrări de refacere a mediului în conformitate cu Proiectul și Planul de refacere a mediului.

**Organizarea de șantier**

Organizarea de șantier aferentă exploatării nisipului și pietrișului va cuprinde amenajări temporare pentru:

* + parcul de utilaje, autovehicule, utilajele terasiere etc.
  + depozitarea echipamentelor, pieselor, materialelor, pieselor de schimb;
  + depozitarea temporară a deşeurilor de diferite categorii;
  + spaţii necesare personalului de conducere şi tehnic;
  + spaţii în care să fie efectuate reparaţii;
  + spaţii necesare personalului de pază.

Organizarea de șantier aferentă exploatării nisipului și pietrișului va fi asigurată în colțul de NV a perimetrului pe o suprafață de 600 mp și cuprinde amenajări temporare, astfel: - containere vestiar și birou dotate cu panouri solare;

* cântar bascula de 60 tone;

- depozit de carburanți și lubrifianți( rezervor metalic dotat cu pompă și contor amplasat în cuvă metalică, de 3000 l)

- toaletă ecologică;

- platformă betonată alimentare utilaje de cca. 100 mp;

- platformă balastată și compactată de 500 mp ;

Alimentarea cu motorină a utilajelor se va realiza în afara perimetrului, direct din cisterna de combustibil de cca. 3000 l amplasată in cuva metalică, dotată cu pompă și contor. De asemenea, schimburile de ulei se vor face în zona organizării de șantier de către firmele specializate care vor executa reviziile și reparatiile utilajelor, responsabilitatea gestionării uleiurilor uzate revenindu-le acestora.

**Lucrări de refacere** **a amplasamentului în zona afectată de execuţia investiţiei**

După terminarea lucrărilor de exploatare sau în cazul sistării activităţii din orice motive, se vor adopta măsurile tehnice corespunzătoare pentru refacerea mediului şi reintegrarea terenului în peisajul iniţial.

Activitatea de exploatare a nisipului și pietrișului din perimetrul “LUȚA SUD” va conduce la o poluare minoră a mediului, efectele negative cauzate factorilor de mediu (aer, apă, sol, subsol, vegetație, faună, peisaj, factorul uman) reducându-se la perimetrul balastierei și în imediata vecinătate a acesteia doar pe perioada de funcționare. Sănătatea și confortul locuitorilor din localitățile învecinate nu vor fi afectate, transportul balastului până la stația de prelucrare nu se face prin localități.

Lucrarile de refacere a mediului se vor executa doar in perioada postînchidere, când se va umple excavația.

După finalizarea lucrărilor de extracție, se va trece la rambleerea excavației adică împingerea sau aducerea solului vegetal depus pe margini sau pe zona haldei de sol, nivelarea lui. Se vor bascula aceste materiale pe vatra excavatței iar cu buldozerul se vor nivela grămezile de sol. Volumul estimat al copertei care se va îndeparta în perioada de exploatare este de cca. 138000 mc. Zona exploatată va fi refăcută din punct de vedere al mediului prin refacerea păturii de sol vegetal atât pe vatra exploatării cât și pe berme și taluzuri terenul fiind readus la starea inițială de teren agricol.

Aceste măsuri au un caracter general, ele fiind detaliate în Planul şi Proiectul tehnic de refacere a mediului, anexe la documentaţia de obţinere a permisului de exploatare.

***b) cumularea cu alte proiecte existente și/sau aprobate –*** nu este cazul;

***c)utilizarea resurselor naturale în special a solului, a terenurilor, a apei și a biodiversitatii:***

Volumulsolicitateste207700 mc nisip și pietriș și cca. 60000 mc de produs rezidual minier (argilă nisiposă), care vor fi valorificate cu respectarea Legii Minelor nr. 85/2003, în baza permisului de exploatare care va fi emis de ANRM București.

***d)*** ***cantitatea și tipurile de deșeuri generate/gestionate –*** atât în faza de construcție cât și în faza de exploatare, deșeurile municipale amestecate rezultate se vor colecta selectiv, pe categorii, în pubele separate și se vor preda firmelor specializate pe bază de contract.

***Lista deşeurilor, cantitati de deşeuri generate* :**

a) deşeuri tehnologice:

materialul rezultat din descopertare format din sol vegetal:

cod 01 01 02 - cantitate = 37000 mc sol vegetal și 101000 mc argilă nisipoasă din care se valorifica cca. 50 % (50500 mc) deci deșeuri sunt 87500 mc ce se vor depune temporar pe pilierii la vecinatăți și pe halda din zona de NE, iar dupa executarea primei etape de decopertare și exploatare, pe taluzele realizate;

- deşeuri uleioase reprezentate de:

- uleiuri minerale hidraulice uzate cod 13 02 06 - cantitate = 200 litri/an

- uleuri sintetice de motor, de ungere şi de transmisie uzate cod 13 02 06 - cantitate = 800 litri/an

b) alte deşeuri:

* + - anvelope uzate –cod 16 01 03 - cantitate = 8 buc/an
    - acumulatori uzaţi – cod 16 06 01 - cantitate = 2 buc/an
    - fier vechi – cod 20 01 40 (metale) - cantitate = 100 kg/an
    - deşeuri menajere – cod 20 01 99 (alte fracţii nespecificate): 743 kg/an

Deșeurile de ulei ars (hidraulic, ulei motor și ulei transmisie), acumulatori, deșeuri de metal, deșeuri anvelope vor fi preluate de către firmele de mentenanță care fac întreținerea utilajelor.

***e) poluarea și alte efecte negative:***

**Pentru protecţia calității APELOR:**

* *sursele de poluanți pentru ape*

Proiectul nu propune lucrări care pot produce poluarea apelor de suprafaţă sau subterane dacă vor fi respectate condiţiile din acordul de mediu.

Factorul de mediu apă va fi afectat doar temporar în timpul execuției lucrărilor.

Sursele de poluare a apei asociate perioadelor de construcţie şi dezafectare a balastierei sunt din activităţile igienico-sanitare ale personalului.

Apele uzate sunt colectate în bazinul toaletei ecologice de unde vor fi vidanjate periodic de către o firmă specializată, care le va transporta la cea mai apropiată staţie de epurare.

Nu există evacuari de ape tehnologice uzate, direct în emisar. Având în vedere poziționarea zăcământului (în terasă), compoziția petrografică a acestuia (agregatele minerale au potențial mare de drenare pe cale gravitationala a apelor din precipitații), precum și panta pe care o are în mod natural terenul nu este necesară construirea unui sistem de canalizare și evacuare a apelor pluviale deoarece acestea vor strabate mediul poros permeabil din vatra balastierei ajungând în acvifer. Singura sursă potențială de poluare a acviferelor în perioada de activitate va fi reprezentată de scurgerile accidentale de combustibil sau lubrifianți de la utilajele care vor fi folosite pentru execuția lucrărilor (excavatoare, autoîncărcătoare, autocamioane). Pentru reducerea riscurilor unor astfel de accidente, reviziile și reparatiile utilajelor se vor face periodic conform graficelor și specificațiilor tehnice la sediul societății, sau în unităti specializate, iar alimentarea cu combustibil se va face numai în zona special amenajată acestui scop.

**Pentru protecţia calității AERULUI:**

* *sursele de poluanți pentru aer, poluanți,*

Emisiile de poluanţi atmosferici, în faza de exploatare, au un caracter temporar.

În perioada de construcţie a balastierei, sursele de poluanţi atmosferici sunt reprezentate de:

* vehicule rutiere utilizate pentru transportul nisipului si pietrişului;
* utilaje pentru diferite activităţi de deschidere, pregatire si exploatare (buldozer, excavatoare, autobasculante);
* manipularea nisipului și pietrişului.

Aceste surse nu sunt de tipul surselor industriale staţionare şi au emisii temporare.

Poluanţii generaţi în atmosferă sunt cei specifici arderii motorinei si particulele de praf în suspensie cu un spectru dimensional larg.

Gazele de ardere evacuate de utilajele de încărcat și transport apar doar pe perioada de funcționare a acestora (10 ore/zi). Sursă mobilă este considerată orice mașină sau utilaj utilizat la transportul sau manipularea materialelor în interiorul exploatării și incintei de prelucrare și pe drumurile publice, pe care este instalat un motor de combustie internă.

Mijloacele de transport si utilitarele exploatării folosesc drept carburant motorina.

Afectări ale aerului se pot produce în timpul execuției ca urmare a antrenării prafului de pe sol și a gazelor rezultate din evacuările de la eșapamentele utilajelor, mijloacelor de transport.

Emisiile de praf iau naştere la următoarele operaţiuni:

* lucrări de decopertă (împingere sol vegetal şi praf argilos, depozitare temporară);
* lucrări de excavare agregate minerale (nisip, pietriş);
* încărcare şi transport balast brut;
* lucrări de refacere a mediului.

Gazele de eşapament rezultate din funcţionarea utilajelor de extracţie şi transport (excavator, buldozer, încărcător frontal, autobasculante) ce folosesc drept carburant motorină, prin arderea căreia rezultă: oxizi de carbon (CO, CO2) oxizi de azot (NOx), SO2, hidrocarburi arse incomplet (COV), particule solide.

Având în vedere utilajele folosite şi timpul redus de folosire a acestora se consideră că impactul asupra factorului de mediu aer va fi nesemnificativ.

* *instalațiile pentru reținerea și dispersia poluanților în atmosferă*

Pentru limitarea emisiei de particule în timpul operării și transportului, în incintă se fac stropiri ale drumurilor interioare și a celor de acces la perimetru.

Emisii rezultate din lucrările efective de extracția miniera, astfel:

* + emisiile se produc aproape de sol;
  + pulberile sedimentează rapid, dar au un efect momentan asupra receptorilor;
  + acestea nu prezintă uniformitate, în sensul că apar perioade în care se emit cantități semnificative de particule, sau perioade în care emisiile sunt diminuate datorită operațiilor tehnologice desfășurate;
  + sursele acționează intermitent și în puncte diferite ale balastierei;
  + emisiile produse pot genera un impact semnificativ momentan, efectul rezidual fiind nesemnificativ.

Trebuie mentionate cateva considerații generale care influențează poluarea din zonă:

* + nu toate utilajele lucrează în același timp;
  + factorul vânt și circulația maselor de aer în zonă sunt importante ducând la disiparea noxelor;
  + emisiile sunt fugitive aproape de suprafața solului;
  + se produc doar pe perioada lucrărilor de pregatire și exploatare.

Pentru a nu fi afectată sănătatea lucrătorilor, se estimează nivelul de zgomot la 65 dB (A) la limita perimetrului comodatat.

Având în vedere distanța până la cel mai apropiat receptor sensibil, se consideră că zgomotele generate pe amplasament în perioada de construcție nu vor genera disconfort la nivelul comunităților locale. De asemenea rutele de transport nu se realizează pe drumuri care tranzitează localitățile. Proiectul propus determina cresterea deplasarilor personale precum si cresterea transportului de marfa.

Substanțele poluante pentru atmosferă se vor încadra în valorile limită pentru **imisii** stabilite de Legea nr. 104/2011 și STAS 12574/1987 și în valorile limită pentru **emisii** stabilite de Ord. nr. 462/1993 al MAPM, actualizat în 2016.

**Protecția împotriva zgomotului și vibrațiilor**

* *sursele de zgomot și de vibrații*

Utilajele de exploatare şi de transport de pe amplasament vor fi acţionate de motoare Diesel care emit zgomote de joasă frecvenţă, care nu afectează organismul uman.

În situaţia funcţionării simultane a tuturor surselor de zgomot, luând în considerare doar distanţa dintre sursă şi receptor şi neglijând atenuările datorate vegetaţiei, reliefului şi vântului, nivelul zgomotului calculat la cel mai apropiat receptor va fi inexistent. Considerăm că în situaţia în care în balastieră funcţionează simultan un utilaj terasier si 3 autobasculante, nivelul de zgomot nu depăşeşte valoarea admisibilă la limita incintelor industriale de 65 dB (A) prevăzută

de STAS 10009/88.

Nivelele de zgomot masurate în aproprierea sursei, pentru diferite motoare de utilaje sunt:

* Buldozer 115 dB (A)
* Excavator cu cupa 117 dB (A)
* Autobasculantă 107 dB (A)

Aceste utilaje de lucru şi transport sunt concomitent atat surse de zgomot cât şi surse de vibraţii. Pentru a nu fi afectată sanatatea lucratorilor, se estimează nivelul de zgomot la 65 dB (A) la limita perimetrului concesionat.

Având în vedere distanța până la cel mai apropiat receptor sensibil, se consideră că zgomotele generate pe amplasament în perioada de construcție nu vor genera disconfort la nivelul comunităților locale. De asemenea rutele de transport la statia de prelucrare a societatii nu se realizează pe drumuri care tranzitează localitățile.

* *amenajările și dotările pentru protecția împotriva zgomotului și vibrațiilor*

Nu sunt necesare amenajări şi dotări speciale însă pe perioada de exploatare agregate se vor lua o serie de măsuri de natură organizatorică și tehnologică:

* desfășurarea lucrărilor strict pe amplasamentul supus avizării, astfel rezultând o limitare a zgomotelor produse de trafic în zonă;
* utilizarea de utilajele și vehiculele cu inspecția tehnică la zi;
* respectarea programului de lucru pe timpul zilei;
* reducerea vitezei autovehiculelor grele în zona de lucru;
* evitarea funcţionării în gol a utilajelor şi autovehiculelor;
* încadrarea duratei de execuție a proiectului în termenul stabilit, astfel încât

disconfortul generat de poluarea fonică să fie limitat la aceasta perioadă.

Nivelul zgomotului va respecta prevederile STAS 10009/2017-privind zgomotul ambiant.

***protecția împotriva radiațiilor***

* *sursele de radiații*

Pe amplasament nu se desfășoară activități care să genereze radiații.

**Protecția solului și a subsolului:**

* *sursele de poluanți pentru sol, subsol:*

Factorul SOL va fi afectat numai pe suprafaţa pe care se execută activităţile miniere, prin natura lucrărilor pe care le presupune procesul de exploatare (lucrările de deschidere, pregătire, extracţie propriu-zisă). De asemenea va fi înlăturată vegetaţia în zona perimetrului.

Impactul produs de lucrările miniere asupra factorului sol este determinat de cantitatea de sol ce se îndepărtează în procesul de descopertare la nivelul treptelor de lucru din carieră. Impactul asupra factorului subsol datorat detaşării din masiv şi vehiculării materialului exploatat este ireversibil dar se va diminua prin lucrările de refacere a mediului programate.

La nivelul factorului de mediu sol nu se vor înregistra schimbări semnificative, afectarea producându-se cu mică intensitate şi pe un areal restrâns, corespunzător suprafeţei ocupate de organizarea de şantier şi halda de sol vegetal.

Se poate concluziona că, funcţionarea obiectivului în condiţii normale, cu respectarea tehnologiilor de lucru stabilite şi a măsurilor de protecţie a mediului, va determina un impact în limite rezonabile asupra factorului de mediu sol şi în limite admisibile asupra factorului de mediu subsol.

Lucrările de exploatare vor afecta pe lângă factorul sol şi peisagistica zonei, prin dezvoltarea fronturilor de lucru la nivelul treptei de exploatare.

* *lucrările și dotările pentru protecția solului și a subsolului*

Se va avea în vedere, în primul rând, reducerea la minim a punerii în exploatare de noi terenuri, aceasta implicând economisirea rezervelor prin dimensionarea extrasului de rocă utilă strict la nivelul asigurării planului de producţie (în corelare cu cererea de pe piaţă), dirijarea şi concentrarea activităţii de exploatare în zonele deja afectate, reducerea pierderilor de exploatare, evitarea blocării rezervelor prin amplasarea de noi lucrări (halde, utilităţi, etc.) construcţii minime de noi drumuri, valorificarea integrală a resurselor/rezervelor etc.

Este necesară monitorizarea permanentă a stării terenurilor şi a fenomenelor fizico-geologice de tipul alunecări de teren, torenţi, ş.a., atât în perimetrul excavaţiei cât şi în zonele adiacente; evitarea extinderii terenurilor degradate din aceste cauze prin respectarea metodei de exploatare, a dimensiunilor şi formelor geometrice a treptelor de exploatare, realizarea şi întreţinerea în stare de funcţionare a sistemului de colectare a apelor din perimetrul carierei, ş.a., iar în cazul apariţiei acestor fenomene acţionarea prin metode specifice pentru eliminarea sau controlul lor.

Este un imperativ reducerea la minim a suprafeţelor de teren ocupate cu halda de steril, respectiv identificarea unor soluţii de valorificare a sterilului din halda ce se va crea, respectiv valorificarea unei cantitati cat mai mare de argilă nisipoasă ca produs rezidual minier .

Se vor utiliza doar vehicule şi utilaje aflate în stare bună de funcţionare, corespunzător cerinţelor din domeniul protecţiei mediului.

Periodic se vor realiza inspecţii şi operaţii de întreţinere a utilajelor de către firmele specializate.

Pentru cazurile de pierderi accidentale de uleiuri si combustibili se vor utiliza granule absorbante care vor fi colectate în saci si vor fi eliminate de către firma care efectuează aprovizionarea cu combustibil.

*Alte masuri de diminuarea a efectelor exploatarii asupra solului si subsolului sunt:*

* realizarea lucrărilor de exploatare a agregatelor numai în perimetrul aprobat de către A.N.R.M.;
* respectarea tehnologiei de exploatare prevazută prin proiectul tehnic;
* respectarea geometriei şi a caracteristicilor treptei de exploatare;
* limitarea decopertărilor la limita asigurării cu rezerve deschise şi pregătite;
* evitarea poluării solului cu produse petroliere (carburanţi, uleiuri);
* realizarea reviziilor şi reparaţiilor capitale a utilajelor, la sediul societăţii;
* protejarea solului în timpul alimentării utilajelor prin întinderea unei folii din material plastic, sub rezervorul acestora;
* îndepărtarea imediată a solului contaminat şi a produselor petroliere scurse accidental de la utilajele în exploatare prin folosirea de materiale absorbante;
* executarea de măsurători topografice periodice pentru urmărirea modului de încadrare a lucrărilor miniere în proiectele de exploatare;
* urmărirea stabilităţii versanţilor din zonele limitrofe (gradul de eroziune);
* controlul lucrărilor de gestionare a apelor pluviale colectate şi evacuate din balastieră, depozitul temporar de sol vegetal, incintă, etc.;
* urmărirea activităţii utilajelor din dotare pentru evitarea scurgerilor de produse petroliere;
* care ar afecta proprietăţile solului, iar în cazul producerii unor astfel de incidente se vor utiliza substanţe neutralizante pentru reducerea efectelor negative;
* gestionarea corespunzătoare a deşeurilor rezultate conform legislaţiei in vigoare.

***f) riscul de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice –*** Lucrările vor fi executate numai cu societăți autorizate, astfel încât să nu existe risc de accidente.

**g) *riscurile pentru sănătatea umană:***

Datorită amplasamentului balastierei în extravilanul comunei Recea, pe malul drept a pârâului Netot, la minim 50 m E de acesta, într-o zonă agricolă, unde nu există nici o localitate expusă, activitatea de exploatare nu va afecta nici o localitate. Între localitățile din zonă și perimetru sunt distanțe mai mari de 1 km, fapt ce atenuează la zero zgomotele și se absorb undele de soc. Localitatea Recea se afla la cca. 6,5 km SE de zona perimetrului, satul Luta se afla la cca. 1,2 km N iar satul Ludişor la cca. 1,6 km SV de perimetru.

Transportul este efectuat pe drumuri de exploatare amplasate in afara satelor/comunelor, deci locuitorii din zona nu vor fi influențați de transport.

În perioada de functionare a balastierei se vor lua măsuri de încadrare în programul de lucru normal al unei zile. Balastiera va funcționa 8-12 ore/zi, 21 zile/luna, 270 zile/an.

În perioada de exploatare, aşezările umane sunt protejate prin asigurarea unei distanţe suficiente pentru reducerea zgomotului produs de activitatea de exploatare. Drumul de acces va fi umectat ori de cate ori este necesar. Nu se va circula către carieră și dinspre carieră pe drumul ce strabate localitățile.

***2. Amplasarea proiectelor:***.

***a) utilizarea actuala și aprobata a terenurilor***

Conform contractului de comodat imobiliar nr. 1/29.11.2023, proprietarii privati Cismaş Dorin–Ioan și Cismaş Alina (actionari ai S.C. CIDO WORK S.R.L.) în calitate de comodanti, transmit cu titlu gratuit către comodatara S.C. CIDO WORK S.R.L. dreptul de folosință pe o perioada de 15 ani a terenului cu suprafața de 98.700 mp înscris în extrasul CF nr. Recea 105709, nr. cad. 105709

În temeiul reglementărilor Documentației de urbanism nr. 34090/1998, faza PUG, aprobată cu Hotărârea Consiliului Județean Brașov și Hotărârea Consiliului Local Recea nr.19/2000, prelungit cu 4/15.01.20216 și 19/31.03.2020:

* folosința actuală: teren arabil situat în extravilan;
* destinația conform faza PUG: teren arabil situat în extravilan, în conformitate cu Certificatul de Urbanism nr. 425 din 31.07.2023 emis de Consiliul Județean Brașov.

***b) bogatia, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zona și subteranul acestuia –*** volum propus a fi exploatat: 207700 mc;

***c) capacitatea de absorbtie a mediului natural, acordandu-se o atentie speciala următoarelor zone:***

***i) zonele umede, zone riverane, guri ale râurilor*** -nu este cazul;

***ii) zonele costiere și mediul marin*** -nu este cazul;

***iii) zonele montane și forestiere –*** nu este cazul;

***iv) rezervatii și parcuri naturale –*** nu este cazul;

***v) zone clasificate sau protejate conform legislatiei în vigoare:*** ***zone Natura 2000 desemnate în conformitate cu legislatia privind regimul ariilor naturale protejate, conservarea habitatelor naturale, a florei și faunei salbatice; zonele prevăzute de legislatia privind aprobarea planului de amenajare a teritoriului national – Sectiunea a III – a – zone protejate, zonele de protectie instituite conform prevederilor legislatiei din domeniul apelor, precum și a celei privind caracterul și marirea zonelor de protectie sanitara și hidrogiologica –*** nu este cazul;

***vi) zonele în care au existat deja cazuri de nerespectare a standardelor de calitate a mediului prevăzute de legislatia nationala și la nivelul Uniunii Europene și relevante pentru proiect sau în care se considera ca exista astfel de cazuri-*** *nu este cazul*

***vii) zone cu densitate mare a populatiei –*** proiectul nu se desfasoara in apropierea zonelor de locuinte;

***viii) peisajele și situri importante din punct de vedere istoric, cultural sau arheologic –*** nu este cazul;

***3. Tipurile și caracteristicile impactului potential:***

***a) importanta și extinderea spatiala a impactului: zona geografica și dimensiunea populației care poate fi afectată –*** nu este cazul;

***b)* *natura impactului* -** nu este cazul;

***c) natura transfrontiera a impactului –*** nu este cazul;

***d) intensitatea și complexitatea impactului –*** impact redus;

***e) probabilitatea impactului –*** redusa, doar pe perioada executarii lucrărilor propuse prin proiect;

***f) debutul, durata, frecventa și reversibilitatea preconizate ale impactului –*** pe perioada executarii lucrărilor durata impactului va fi scurta.

***g) cumularea impactului cu impactul altor proiecte existente și/sau aprobate*** *–* exploatare agregate minerale;

***h) posibilitatea de reducere efectiva a impactului –*** *nu este cazul;*

**II. Motivele pe baza carora s-a stabilit necesitatea neefectuarii evaluarii adecvate, sunt următoarele:**

* proiectul **nu intra** sub incidentaOUG nr. 57/2007 *privind regimul ariilor naturale protejate, conservarea habitatelor naturale, a florei și faunei salbatice*, cu modificarile și completarile ulterioare;

**III. Motivele pe baza carora s-a stabilit necesitatea neefectuarii evaluarii impactului asupra corpurilor de apa:**

- proiectul **intră** sub incidenţa art. 48 si **intra** sub incidenta art. 54 din Legea apelor nr.107/1996, cu modificările şi completările ulterioare.

Pentru realizarea proiectului a fost emis Avizul de gospodarire a apelor nr. ......din ............, emis de ANAR ABA Olt.

Se vor respecta conditiile impuse prin Avizul de gospodãrire a apelor, respectiv:

- să respecte prevederile Legii fondului funciar nr.18 din 19.02.1991 (republicată), art.92, alin.2, respectiv documentația tehnică în vederea obținerii autorizației de gospodărire a apelor să conțină și scoaterea temporară a perimetrului temporar de exploatare din circuitul agricol;

- în perioada de execuție a lucrărilor și de exploatare a agregatelor minerale, se vor lua toate măsurile care se impun pentru evitarea poluării apelor de suprafață, pentru protecția factorilor de mediu, a azonelor apropiate și se va respecta întocmai tehnologia de exploatare, prezentată în documentație, luându-se măsuri de prevenire și combatere a poluărilor accidentale;

- pentru perioada de excuție a lucrărilor, beneficiarul are obligația legală de a întocmi planul de prevenire şi combatere a poluărilor accidentale şi de dotare minimală a punctului de lucru cu mijloace și materiale de intervenție;

- orice poluare accidentală produsă de beneficiar va fi anunțată în timp util la dispecerat ABA Olt și SGA Brașov și se va respecta decizia privind măsurile de remediere impuse;

- se interzice spălarea în cursuri de apă și pe malurile acestora a vehiculelor, a altor utilaje și agregate mecanice, precum și a ambalajelor sau obiectelor care conțin substanțe periculoase;

- se interzice evacuarea de ape uzate neepurate sau insuficient epurate în apele de suprafață;

- se interzice evacuarea de ape uzate epurate și/sauneepurate în apele subterane sau pe terenuri;

- se interzice aruncarea sau introducerea în orice mod, în albiile cursurilor de apă, în cuvetele lacurilor sau ale bălților, în zonele umede, precum și depozitarea pe malurile acestora a deșeurilor de orice fel;

- se interzice utilizarea de canale deschise de orice fel pentru evacuările ori scurgerile de ape fecaloid – menajere sau în conținut periculos;

- în cazul organizării de șantier vor fi amplasate WC-uri ecologice. Pentru întreținerea periodică a acestora se va încheia un contract cu o firmă autorizată;

- pe întreaga perioadă de excuție a lucrărilor, repararea utilajelor și a mijloacelor de transport se va face numai în afara zonei de influență a apelor;

- să delimiteze perimetrul de exploatare prin borne fixe;

- să nu afecteze în niciun fel construcțiile din zona de influență a lucrărilor de extracție, transport, precum și la transportul utilajelor de lucru;

- eventualele pagube produse de beneficiar asupra construcţiilor vor fi remediate de acesta în termen de maxim 15 zile de la data producerii;

- în cazul în care, pe timpul execuției, apar noi elemente neprecizate în documentația tehnică de fundamentare, beneficiarul va anunța orice modificare față de prevederile prezentului aviz la autoritatea teritorială de gospodărire a apelor, implicit Administrația Bazinală de Apă Olt și va solicita aviz de gospodărire a apelor modificator;

-beneficiarul va solicita şi obţine toate avizele şi acordurile legale.

**Conditiile de realizare a proiectului:**

1. Se vor respecta prevederile OUG nr. 195/2005 privind Protecția Mediului aprobată cu modificări și completări ulterioare prin Legea nr. 265/2006, cu modificările și completările ulterioare;
2. Pe tot parcursul execuție lucrărilor se vor respecta prevederile legislaţiei de mediu în vigoare, condiţiile impuse prin toate actele de reglementare emise de autorităţile implicate şi proiectul înaintat spre avizare;
3. Se va evita afectarea de către infrastructura temporară, creată în perioada de desfăşurare a proiectului, a altor suprafeţe decât cele pentru care a fost emisă prezenta aprobare de dezvoltare;
4. Se vor respecta in integralitate, prevedereile OUG nr. 92/2021 privind regimul deseurilor, cu modificarile si completarile ulterioare, aprobate prin Legea nr. 17/2023 pentru aprobarea Ordonantei de Urgenta a Guvernului nr. 92/2021 privind regimul deseurilor.
5. Drumurile de acces şi tehnologice, toate zonele a căror suprafaţă (învelişul vegetal) a fost afectată, vor fi refăcute şi vor fi redate folosinţelor iniţiale;
6. Răspunderea pentru refacerea amplasamentului, drumurilor de acces și tehnologice, etc. revine în totalitate titularului de proiect;
7. Se va acorda atenţie manevrării utilajelor în apropierea zonelor locuite; Se vor lua măsuri corespunzatoare de a nu degrada sau ocupa terenul din zona limitrofa;
8. Deșeurile rezultate la faza de implementare a proiectului vor fi colectate selectiv, cu posibilităţi de eliminare/valorificare cu societăţi autorizate; vor fi evacuate ritmic, fără a bloca căile de acces pietonale și stradale;
9. Se va evita depozitarea necontrolata a deșeurilor rezultate;
10. Se va asigura salubrizarea zonei și mentinerea curateniei pe traseul drumurilor de acces, pe toata perioada realizarii lucrărilor;
11. Se vor lua măsuri pentru evitarea poluării solului, prin depozitarea pe suprafeţe impermeabile a materialelor și a deșeurilor rezultate în urma implementarii proiectului;
12. Vor fi luate măsuri pentru limitarea vibratiilor produse de sapatura prin utilizarea de tehnologii performante de execuție și de fundare, în vederea încadrarii valorilor parametrilor vibratiilor în limitele admisibile stabilite de SR 12025-2/94;
13. Pentru evitarea poluarii accidentale cu materiale periculoase (scurgeri accidentale de combustibili, de ulei de motor), reparatiile mijloacelor de transport/utilajelor se vor executa doar la societati autorizate.
14. În vederea menținerii calității aerului, în parametri optimi, în zona amplasamentului, se vor respecta următoarele conditii:

* se vor lua măsuri de acoperire, îngradire, închidere a stocurilor de materiale de constructie

sau deșeuri, pentru prevenirea imprastierii cauzata de vânt;

* curațarea roților vehiculelor care ies de pe șantier;

1. Oprirea motoarelor tuturor vehiculelor aflate în stationare, în zona șantierului;
2. Respectarea duratei de execuție a proiectului astfel încât disconfortul generat de poluarea fonică să fie cât mai redus ca timp;
3. În cazul unor poluări accidentale proiectantul şi constructorul răspund în solidar;
4. Nu se vor evacua ape uzate neepurate sau insuficient epurate în emisari naturali, canale de desecare, rigole stradale sau freatic atat pe perioada execuției lucrărilor cat și dupa aceasta;
5. Se vor alege trasee optime din punct de vedere al protectiei mediului, pentru deplasarea vehiculelor care transporta materialul excavat care pot elibera în atmosfera particule fine; transportul acestor materiale se va face pe cat posibil cu vehicule dotate cu prelate;
6. Transportul materialelor și transportul utilajelor grele se va realiza pe traseele stabilite, astfel încat sa nu creeze disconfort locuitorilor din zona;
7. Titularul proiectului raspunde pentru refacerea zonelor afectate de implementarea proiectului;
8. Se va respecta Planul de Refacere a Mediului si Proiectul Tehnic de Refacere a Mediului in perimetrul temporar de exploatare, care constau în următoarele lucrări:

* Lucrări pentru stabilizarea versanților naturali, a taluzurilor de balastieră/haldă;
* Lucrări de rambleere a excavațiilor;
* Lucrări de resolidificare a terenurilor;
* Lucrări pentru refacerea vegetației (plantări,înierbări).

Principalele lucrări de reconstrucție ecologică:

* Aducerea solului vegetal din depozitele de pe taluze și depunerea pe vatră și nivelarea zonei vetrei;
* Realizarea unghiurilor de taluz proiectate ( prin geometrizarea solului vegetal impus de pe pilieri;
* Plantarea cu semințe de graminee a vetrei și pilierilor;

1. Organizarea de șantier va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane și mediului înconjurător. Se vor avea în vedere:

• împrejmuirea corespunzătoare a zonelor de lucru, montarea de avertizoare, etc;

• organizarea de șantier se va realiza astfel încât impactului generat de aceasta asupra factorilor de mediu locali pe timpul derulării lucrărilor prevăzute prin proiect să fie cât mai redus;

• organizarea de șantier va fi amenajată astfel încât să asigure facilităţile de bază conform prevederilor Legii nr. 50/1991 privind autorizarea lucrărilor de construcţii, cu modificările și completările ulterioare, după caz;

• întreţinerea corespunzătoare a utilajelor/mijloacelor de transport utilizate în lucrările de construcţii în vederea evitării scurgerilor de combustibili și uleiuri uzate pe sol/apă și de alte substanţe toxice și periculoase;

• se interzice stocarea temporară și depozitarea carburanţilor și substanţelor periculoase în zona aferenta amplasamentului;

• în perioada de execuție a lucrărilor vor fi stabilite zone de parcare a autovehiculelor și a utilajelor utilizate;

• este interzisă părăsirea incintei organizării de șantier cu roţile autovehiculelor şi/sau caroseria murdară;

23) Se vor respecta Ord. nr. 202/2.881/2.348/2013 pentru aprobarea Instructiunilor tehnice privind aplicarea si urmarirea masurilor stabilite in planul de refacere a mediului, in planul de gestionare a deseurilor extractive si in proiectul tehnic de refacere a mediului, precum si modul de operare cu garantia financiara pentru refacerea mediului afectat de activitățile miniere.

24) **Până la obținerea Autorizației de construire, aveți obligația să solicitați și să obțineți Avizul emis de MADR/DAJ Brașov.**

În conformitate cu prevederile OUG nr. 195/2005 privind Protectia Mediului aprobată cu modificări și completări ulterioare, prin Legea nr. 265/2006 cu modificările și completările ulterioare - "Art. 15 alin (2) lit a - «Titularii proiectelor au obligaţia de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum și asupra oricăror modificări ale condiţiilor care au stat la baza emiterii actelor de reglementare, înainte de realizarea modificării».

Conform art. 21, alin.(4) din OUG. 195/2005 *privind protectia mediului,* aprobată cu modificări și completări prin Legea nr. 265/2006, cu modificările și completările ulterioare ”**răspunderea pentru corectitudinea informaţiilor puse la dispoziţia autorităţilor competente pentru protecţia mediului și a publicului revine titularului** **proiectului**”.

Conform prevederilor Legii nr. 292/2018:

- anexa 5, art. 43, alin. (3) la finalizarea proiectelor publice si private care au facut obiectul procedurii de evaluare a impactului asupra mediului, autoritatea competenta pentru protectia mediului care a parcurs procedura verifica respectarea prevederilor deciziei etapei de incadrare;

- anexa 5, art. 43 alin. (4) procesul - verbal intocmit in situatia prevazuta la alin. (3) se anexeaza si face parte integranta din procesul - verbal de receptie la terminarea lucrarilor.

- anexa 5, art. 34, alin. (1) titularul de proiect are obligația de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu și anterior emiterii aprobarii de dezvoltare;

- anexa 5, art. 34, alin (2) notificarea prevazuta la alin. (1), insotita de raportul de verificare intocmit in conformitate cu prevederile art. 20 alin. (2) lit. a) din Legea nr. 292/2018 de catre verificatorul de proiecte atestat in conditiile legii pentru cerinta esentiala D) igiena, sanatate si mediu inconjurator prevazuta la art. 3 din Ordinul ministrului dezvoltarii regionale si administratiei publice nr. 2264/2018 sau dupa caz de punctul de vedere al autoritatii competente emitente a aprobarii de dezvoltare conform art. 20 alin. (2) lit. b) din Legea nr. 292/2018, se depune în termen de 10 zile de la data aparitiei necesitatii modificarii/extinderii;

- art. 18, alin. (13 ) in cazul in care una dintre deciziile prevazute la alin. (8) si (9) nu se emite in termen de 5 ani de la emiterea acordului de mediu, titularul proiectului este obligat sa se adreseze autoritatii de mediu emitente in vederea confirmarii faptului ca acordul de mediu nu este depasit.

**Proiectul propus nu necesita parcurgerea celorlalte etape ale procesului de evaluare a impactului asupra mediului de evaluare adecvata si de evaluare asupra corpurilor de apa.**

Pentru legalitatea si autenticitatea documentelor depuse la dosar se face raspunzator titularul proiectului.

Prezentul act nu exonerează de răspundere titularul, proiectantul şi/sau constructorul în cazul producerii unor accidente în timpul execuției lucrărilor sau exploatării acestora.

Nerespectarea prevederilor prezentei decizii a A.P.M. Brașov se sanctioneaza conform prevederilor legale în vigoare.

**La finalizarea investitiei titularul va notifica autoritatea competentă pentru protecţia mediului, care va face un control de specialitate pentru verificarea respectării prevederilor Deciziei etapei de incadrare, conform art. 43, alin. (3) din Legea nr. 292/2018 privind evaluarea impactului anumitor proiecte publice şi private asupra mediului.**

**Procesul-verbal de constatare întocmit se anexeaza si face parte integranta din procesul-verbal de recepţie la terminarea lucrărilor, conform art. 43, alin. (4) din Legea nr. 292/2018 privind evaluarea impactului anumitor proiecte publice şi private asupra mediului.**

**Dupa intocmirea procesului verbal de constatare a respectarii tuturor conditiilor de realizare a proiectului, societatea care va desfasura activitatea in urma implementarii acestuia, are obligația de a solicita si obține autorizația de mediu.**

Prezenta decizie este valabilă pe toată perioada de realizare a proiectului, iar in situatia cand intervin elemente noi, necunoscute la data emiterii prezentei decizii, sau se modifica conditiile care au stat la baza emiterii acesteia, titularul proiectului are obligatia de a notifica autoritatea competenta emitenta.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

**DIRECTOR EXECUTIV,**

**Ciprian Marius BĂNCILĂ**

**ȘEF SERVICIU A.A.A. ȘEF BIROU C.F.M.**

**Liliana Cristina COPACEA Daniel BORDEI**

**ÎNTOCMIT: ÎNTOCMIT:**

**consilier Gabriela COJOCARU consilier Andreea BOGDAN**